google/wiki40b huggingface dataset:
Glasgow Caledonian University

Glasgow Caledonian University (GCU) er et universitet i den skotske byen Glasgow.
Glasgow Caledonian begynte i 1875 som et lite gymnas (college) med 110 studenter. Siden da har lærestedet vokst til et av de største universitetene i Skottland med over 15 000 stunder (pr 2004). Glasgow Caledonian University ble konstituert ved forordning fra parlamentet den 1. april 1993 som et resultat av en sammenslåing av Glasgow Polytechnic og The Queen's College, Glasgow.
Den nåværende rektor og fungerende nominelle overhode, det vil si Vice Chancellor, er professor Pamela Gillies, som har hatt posisjonen siden mars 2006. Magnus Magnusson var nominelle for universitet opp til sin død i januar 2007. En erstatning er ennå ikke oppnevnt.

Universitetsområde

Glasgow Caledonian er lokalisert på en felles campus i området Cowcaddens i Glasgow. Universitet hadde tidligere tre universitetsområder: Park Campus i Glasgows West End, Southbrae Campus ble leiet fra og lå tilstøtende til Jordanhill College of Education, og det nåværende universitetsområdet City Campus. Imidlertid ble Park Campus solgt til Universitet i Glasgow i januar 2001 og Southbrae ble gitt tilbake til Jordanhill etter at leieavtalen var avsluttet.

Saltire Centre

Saltire Centre (Saltire = Andreaskors, eller X-kors, symbolet for Skottlands nasjonale flagg) er et læresenter til £23 millioner, plassert i midten av universitets campus. Det futuristiske prisvinnende bygningen ble åpnet i januar 2006 med det mål å integrere alle lære- og studentaktiviteter. Bygningen har 1800 studieplasser, og 600 datamaskiner i fire etasjer. Senteret huser universitets biblioteksamling, en kafé og studentenes støttetjenester.

Rangeringer

Glasgow Caledonian University ble rangert som nummer 83 av 126 britiske universiteter på Complete University Guides liste for 2016 og som nummer 89 av 119 britiske universiteter på The Guardians 2016-liste.
Glasgow Caledonian University var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Ahlmannryggen

Ahlmannryggen er en bred, hovedsakelig isdekket fjellrygg i Dronning Maud Land. Den er om lag 130 kilometer lang med spredte nunataker i nord og fjell i sør. Den ligger nordøst for Borgmassivet og sør for Fimbulisen i den østre delen av Maudheimvidda, mellom Schyttbreen i vest og Jutulstraumen i øst.
Området ble flyfotografert av den tyske antarktisekspedisjonen 1938–39 under ledelse av Alfred Ritscher. På de grove kartskissene som ble tegnet vises enkelte topper i dette området, blant annet Straumsnutane. Detaljert kartlegging ble utført av norske kartografer basert på undersøkelser og flyfotografering gjennomført på Maudheimekspedisjonen 1949–52 og Den norske antarktisekspedisjonen 1956–60. Alhmannryggen er navngitt etter den svenske geografen Hans Wilhelmsson Ahlmann (1889–1974), professor ved Stockholms högskola og leder av Maudheimekspedisjonens svenske komité.
Glaphyra

Utseende

Små (oftest mindre enn 10 millimeter), spinkle, brunlige trebukker eller rødlige. Antennene er ofte betydelig lengre enn kroppen, i alle fall hos hannene. Pronotum er lengre enn bredt og mye smalere enn dekkvingene. Dekkvingene er mer eller mindre forkortede med avrundet spiss, og dekker sjelden hele bakkroppen. De har gjerne en lys flekk i spissen. Lårene er mer eller mindre påfallende kølleformede, leggene (tibiae) tynne og litt krumme. Slekten ligner sterkt på slekten Molorchus, som den ofte blir slått sammen med.

Levevis

Larvene utvikler seg i død ved, gjerne tynne greiner. De voksne billene er aktive om dagen og besøker gjerne blomster for å ete pollen.

Utbredelse

Slekten er i hovedsak utbredt i Sørøst-Asia, men er representert med to arter i Europa og to i Vest-Afrika.
Jingle

Jingle (kinesisk: 静乐县; pinyin: Jìnglè Xiàn) er et fylke i provinsen Shanxi i Folkerepublikken Kina. Det er del av byprefekturet Xinzhou.
Befolkningen var på 155 052 innbyggere i 1999.
Ledragata

Ledragata er en hovedgate i Nikosia på Kypros. Gata ble delt i 1963, ti år før den tyrkiske invasjonen av Nord-Kypros som førte til at Kypros ble delt i to deler, med den såkalt grønne linje, kontrollert av FN mellom den nordlige delen og den sørlige delen av øya.
Gata var og er en viktig handlegate i byen. Navnet henspiller på et tidligere bykongedømme på Kypros, vel 1050 f.Kr, som lå midt på øya der Nikosia ligger i dag. Sent på 1950-tallet ble gata også kalt for «drapsmila», grunnet konflikten på øya.
Historisk var gata hovedhandlegata, men den har de senere årene fått konkurranse fra lettere tilgjengelige gater utenfor bysentrum. Likevel er eiendomsprisene langs gata de høyeste på Kypros.
Gata har en nord-sørretning og er vel en kilometer lang. Det meste av gata er kontrollert av Republikken Kypros, mens den nordlige delen av gata ligger i Nord-Kypros.
Gata ble åpnet for fri ferdsel mellom den nordlige og sørlige delen den 3. april 2008.
Schlossbrücke (Berlin)

Schlossbrücke (slottsbroen) er en bro over Spree i Berlin ligger i den østlige del av boulevarden Unter den Linden i byens sentrum. Den forbinder gaten med Lustgarten og Museumsinsel. Broen ble bygget mellom 1821 og 1824 etter tegninger av Karl Friedrich Schinkel.
Zygrita

Utseende

En middelsstor, mursteins-rød trebukk. Hodets sider, en midtstripe og en liten flekk på hver side av pronotum og et par flekker langt bak på dekkvingene er svarte, det er også antenner og bein. Antennene er noe kortere enn kroppen, pronotum er tønneformet uten tenner på sidene, dekkvingene parallellsidige.

Levevis

Disse billene har larver som lever i død ved.

Utbredelse

Arten er utbredt i Australia.
Bianyifang

Bianyifang (kinesisk: 便宜坊) er Beijings eldste restaurant spesialisert på Pekingand. Den går tilbake til 1416, og en disputt blant eierne i 1855 resulterte i den grenen som har overlevd til i dag.
Den er sammen med Quanjude en av Kinas mest kjente restauranter for Pekingand.
Fylkesvei 5208

Fylkesvei 5208 går mellom Loddefjord og Skålevik i Bergen. Veiens lengde er 2,8 km.
Frem til 2019 hadde veien betegnelsen Fv193.
Sigvat Tordsson

Sigvat skald eller Sigvat Tordsson (norrønt Sigvatr Þórðarson), var en svært kjent islandsk skald som levde ca. 995-1045. Han er blitt beskrevet som «lys og edel».
Sigvat var skald hos Olav den hellige og mange av hans kvad hadde tekster som priset kongen. Mange av kvadene i Olav den helliges saga i Heimskringla er diktet av Sigvat. Hans liv (og kvad) presenteres i tåtten Sighvats þáttr skálds. Sigvat brukte flere lånord enn noen skald før ham; han hadde reist mye og synes å ha hatt forkjærlighet for å pryde sine kvad med fremmedord.

Bevarte dikt

Av Sigvat skald er det bevart en dråpa om kong Olav den hellige, og om den danske kong Knut den mektige. Til Olav den helliges sønn Magnus diktet han Bersoglisvisur («vers med klar tale»), med diplomatiske råd om behandling av bøndene. Sigvat diktet også Nesjarviser om slaget ved Nesjar, hvor han selv deltok. Det er også bevart en flokk om Erling Skjalgsson og flere andre andre viser og dikt, i tillegg til en rekke lausaviser (enkeltstående vers).
Yongning (Yinchuan)

Yongning (kinesisk: 永宁县; pinyin: Yǒngníng Xiàn) er et fylke i den autonome regionen Ningxia i Folkerepublikken Kina. Det ligger i byprefekturet Yinchuan.
Befolkningen var på 183 120 innbyggere i 1999.
Området har en stor produksjon av meloner.

Samferdsel

Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Kinas riksvei 211 løper gjennom området. Den fører fra Yinchuan til Xi'an i provinsen Shaanxi.
Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.
Dramatiska institutet

Grunnutdannelse

Grunnutdannelsen går over tre år og leder til en såkalt kandidateksamen. Ny utdannelse påbegynnes derfor hvert tredje år. Det gis grunnutdannelse innen følgende fagområder:
Veronica Palm

Bakgrunn og karriere

Veronica Palm vokste opp i Kisa, og fullførte gymnaset i Linköping i 1991, for deretter å arbeide i barnehage i fem år. Hun studerte samtidig samfunnsvitenskap ved en folkehøgskole i Linköping, samt kvinnevitenskap ved Linköpings universitet. I 1996 begynte hun å jobbe hos Finansdepartementet i Stockholm, men flyttet ganske snart tilbake til Linköping, hvor hun jobbet for fagforbundet LO fram til 1998, da hun ble medlem av Europaparlamentet. Hun har sittet i riksdagen siden 2002. Ifølge Palm selv er hennes hjertesaker barns oppvekstvilkår, likestilling på et globalt nivå, og menneskerettigheter.
Palm har siden 26. april 2011 vært leder av sivilkomiteen. Hun er også medlem av Sveriges krigsdelegasjon. Palm har sittet i en rekke ulike komiteer, og har tidligere vært nestleder i skattekomiteen og i sosialsikringskomiteen.
Forfatteren Christer Isaksson har plassert Victoria Palm i Socialdemokraternas venstrefløy. Palm ble nevnt som en kandidat til å ta over partiledervervet etter Mona Sahlin.
Norma McCorvey

Norma Leah McCorvey (født Nelson 22. september 1947 i Simmesport i Avoyelles Parish i Louisiana, død 18. februar 2017 i Katy i Texas) var en amerikansk kvinne som under pseudonymet Jane Roe var saksøker i en av de mest kontroversielle rettssakene i USAs rettshistorie, kjent som Roe mot Wade. Gjennom rettssaken bidro hun til å legalisere abort i USA, for senere i sitt liv selv å bli uttalt abortmotstander.

Biografi

McCorvey vokste opp i et miljø med vold og alkoholmisbruk. I september 1969 oppdaget hun at hun var gravid og besluttet å ta abort. Hun hadde tidligere født to barn som var blitt adoptert bort etter fødselen. Abortlovene i delstaten Texas, hvor hun da bodde, tillot kun abort på grunn av incest, voldtekt eller om morens liv var i fare. McCorvey hevdet at hun var blitt gravid gjennom voldtekt, noe som hun senere uttalte var en løgn. Dette mislyktes dog ettersom det ikke fantes noe som underbygget den påståtte voldtekten. Hun oppsøkte en illegal abortklinikk som hun dog fant nedstengt av det lokale politiet.

Stevning for retten

McCorvey vendte seg da til de to unge advokatene Linda Coffee og Sarah Weddington, som begge jobbet for retten til abort. Advokatene leverte i 1970 et søksmål til en domstol i Dallas, der de begjærte at McCorvey (under pseudonymet Jane Roe) skulle tillates å gjennomføre abort. Saksøkte var den lokale anklageren Henry Wade - derav navnet på saken, ”Roe mot Wade”.
Saken dro ut i tid og i mellomtiden fødte McCorvey en pike som ble adoptert bort. Til slutt besluttet USAs høyesterett, den 22. januar 1973, at Texas' abortforbud var i strid med den amerikanske forvatningen, som etterhvert ble et prejudikat. Siden da har både abort- og ja til livet-aktivister demonstrert utenfor rettsbygningen i Washington D.C. på hver årsdag for rettsavgjørelsen.
Pozole

Pozole er en meksikansk suppe basert på maiskorn av typen cacahuazintle. I tillegg inneholder den kylling, svinekjøtt eller andre typer kjøtt. Den serveres vanligvis med tostadas, samt rå grønnsaker som løk, avokado, salat og reddik. Det fins en rekke forskjellige regionale varianter av suppa, blant annet hvit pozole fra Guerrero og rød pozole fra Sinaloa, Nayarit og Jalisco.
Navnet pozole er et lånord fra nahuatl pozolli, som betyr «skumma». Retten stammer fra aztekernes tid, og ettersom maisen var ei hellig plante for dem, ble pozole servert hovedsakelig ved spesielle anledninger.
Accell

Fabrikker

Accell gruppen has several produksjonsanlegg i Nederland, Tyskland, Frankrike, Ungarn og Finland. I tillegg til dette har de komponentproduksjon i Asia.
Rosseland Centre for Solar Physics

Rosseland Centre for Solar Physics (RoCS) er et Senter for fremragende forskning ved Institutt for teoretisk astrofysikk, Universitetet i Oslo. Senteret bedriver solarforskning blant annet ved hjelp av observasjoner og datamodelleringHovedvekten ligger på å studere partikkelakselerasjon og oppvarming inni og rundt sola. 
Senteret ble etablert i 2017 og ledes av Mats Carlsson som direktør sammen med fire styremedlemmer (Principal Investigators): Viggo Hansteen, Boris Gudiksen, Luc Rouppe van der Voort, Sven Wedemeyer.
Nyrki Tapiovaara

Biografi

Tapiovaara er legendarisk innenfor finsk filmkunst, og er generelt sett anerkjent for å være blant de viktigste filmskapere i Finlands historie. Tapiovaaras første film, Juha, er også hans mest velkjente. Den er basert på den klassiske neo-romantiske romanen med samme navn, som er skrevet av den finske forfatteren Juhani Aho. Tapiovaara er trofast mot den originale romanen, samt til den finske kulturtradisjonen i sin beskrivelse av natur og omgivelser.
Han har blitt sammenlignet med Jean Renoir. Gjennom sin filmkunst viste han respekt og velvilje for mennesker, men forakt for menneskets pretensjon og ufølsomhet. Filmene hans har påvirket mang en finsk filmskaper gjennom tidene, blant annet Risto Jarvas Rally (orig : Bensaa suonissa "Bensin i årene") og Når Himmelen Faller (orig : Kun taivas putoaa) følger i Tapioovaras fotspor, med andre ord som en trojansk hest innenfor borgerskapets og kapitalismens vegger. 
Tapiovaara var bare 28 år gammel da han døde. Han ble rapportert savnet etter at han forsvant på en patrulje bak fiendens linjer ved Ladoga et par uker før slutten på vinterkrigen i 1940.
Nanchuan

Nanchuan (kinesisk: 南川区; pinyin: Nánchuān Qū) er et bydistrikt i byprefekturet Chongqing i Folkerepublikken Kina.
Befolkningen var på 642 057 innbyggere i 1999.

Jinfoshan-nasjonalparken

Sør i Nanchuan ligger fjellet Jinfo Shan (金佛山), som Jinfoshan-nasjonalparken (金佛山风景名胜区) er oppkalt etter. Den er kjent for sin ginkgoskog. Også furuarten Cathaya argyrophylla vokser her.
Pserimos

Beskrivelse

Pserimos er den største naboøya til Kalymnos og ligger ca 3,5 km nord for Kos og 5 km vest for Kalymnos. Den korteste avstanden til Anatolia er i nordøst, hvor tyrkiske Bodrum (tidligere antikke greske Halikarnassos) ligger 8 km unna.
Øya er 7,35 km bred og 2,5 km bred. Landskapet på den tørre øya består stort sett av en vegetasjon dominert av lave busk. Pserimos er kupert og fjellrikt i nordøst og den høyeste hevingen er 268 meter.
Den fremste næringsveien er turisme for greske og europeiske feriegjester som er tiltrukket av dens avsidesliggende lokalisering. Det er flere badestrender og et antall vertshus hvor en del av dem også tilbyr overnatting.
Det går daglig ferger til og fra Pothia på Kalymnos. Det er en rekke cruiseskip som har Pserimos som stoppested.
Tetraodorhina

Utseende

Avlange, blanke gullbasser, gjerne farget i gult og svart eller ensfarget svarte.

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
Peter Groth

Utmerkelser

Groth ble utnevnt til ridder av St. Olavs Orden i 1921. Han var medlem av Videnskaps-Akademiet i Oslo.
Nikomedes II

Nikomedes II var en konge av Bitynia 149 f.Kr.- 127 f.Kr.
Nikomedes var en svak og uselvstendig fyrste, som gjorde landet sitt avhengig av Romerriket.
Bekkefaret (Stavanger)

Bekkefaret er en del av Hillevåg bydel i Stavanger, som ligger omtrent tre kilometer utenfor Stavanger sentrum. 
Bekkefaret avgrenses av E39, Armauer Hansens vei og Haugåsveien, samt sørligste del av Svend Foyns gate og Bekkefarettunellen. Bekkefaret er et rekkehusområde og det finnes det mange av de karakteristiske Stavanger-husene området, blant annet i Christian Bjellandsgt. 
Bekkefaret har siden, Stavanger ble inndelt i bydeler; hatt noe uklare grenser. Hillevåg bydel dekker alt eller det meste av Bekkefaret, men grensen mot bydelen Våland og Eiganes er noe uklar. Rekkehusene mellom Fylkeslege Ebbelsgate og Våland kolonihage hører til BBL Våland, men er en del av Auglend skolekrets.
Navnet Bekkefaret stammer fra bekken som tidligere rant fra Mosvatnet til Gandsfjorden.

Kultur og utdanning

Bekkefaret har to grunnskoler. Auglend skole som er en barneskole, med egen 1.–10. avd. for hørselshemmede, og Ullandhaug som er en ungdomsskole. Idrettslagene Stavanger IF og SK Jarl dekkes området, me Bekkefaret skateanlegg ligger også her.
Verdenscupen i skyting 2019

Verdenscupen i skyting 2019 blir organisert av ISSF og begynner 20. februar i Sigulda og avsluttes 15. oktober i Al Ain.
Surfin' USSR

Surfin' USSR er et musikkalbum utgitt av Farmers Market den 3. mars 2008 på plateselskapet Ipecac Recordings. For albumet fikk bandet sin første Spellemannpris under Spellemannprisen 2008 i kategorien «Åpen klasse».
EM i troppsgymnastikk 2012

Europamesterskapet i troppsgymnastikk 2012 ble arrangert 17. - 20. oktober 2012, i NRGi Arena i Aarhus i Danmark. Dette mesterskapet er for landslag, ikke for klubblag.
Konkurranseformen var TeamGym, slik at det konkurreres sammenlagt i frittstående, tumbling og trampett.
Robertus lyrifer

Utseende

Robertus lyrifer kan forveksles med enkelte arter av dvergedderkopper (Linyphiidae). Den er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn.

Levevis

Robertus lyrifer lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers.
Hunnen spinner eggene sine inn i en fritthengende, rund eggsekk.
Jarosław Kaczyński

Karriere

Jarosław Kaczyński var medlem av Solidaritet i 1980-årene, og var redaktør i avisen Tygodnik Solidarność 1989–1991. Han var stabssjef ved president Lech Wałęsas kontor 1990–1991. I 1991 grunnla han det kristendemokratiske partiet Porozumienie Centrum, og var senere dets leder frem til 1998. Han var innvalgt i det polske parlamentet, Sejm, 1991–1993 og 1997–2005. I 2001 grunnla han og tvillingbroren partiet Prawo i Sprawiedliwość («Lov og rettferdighet»), hvor Jarosław Kaczyński overtok lederskapet i 2003. 
Jarosław Kaczyński var statsministerkandidat for «Lov og rettferdighet» i det polske parlamentsvalget i 2005. Da partiet hadde vunnet valget, uttalte imidlertid Jarosław at han ikke ville ta stillingen da dette ville redusere sjansene hans bror ville ha for å vinne presidentvalget i oktober samme år. Året etter ble allikevel Jarosław Kaczyński utnevnt til statsminister av sin bror. Som statsminister var han fungerende landbruksminister i 2006 og 2007, samt fungerende sports- og turismeminister i 2007.
Elmers Nunatak

Elmers Nunatak er en markant nunatak, 5 nautiske mil sørøst for Mount Hawkes i Neptune Range i Pensacolafjella i Antarktis. Den ble kartlagt av U.S. Geological Survey etter landmålinger og flyfoto tatt av U.S. Navy i 1956–66, og ble navnsatt av Advisory Committee on Antarctic Names etter Elmer H. Smith, en flyfotograf i gruppen som overvintret ved Ellsworth-basen i 1958 og McMurdo-basen i 1961.
Kristin Lodoen Linder

Biografi

Kristin Linder studerte dans ved Statens balletthøgskole i Oslo fra 1987 til 1990, der hun tok BFA (Bachelor of Fine Arts), deretter fotografi som deltidsstudier ved International Center of Photography i New York fra 1990 til 1997, dans ved Martha Graham School of Contemporay Dance samme sted fra 1990 til 1995, ved Merce Cunningham Studio 1995-97 og koreografi ved State University of New York at Purchase i 1994. 
Kristin Linder har vært danser i Martha Graham Dance Company i New York fra 1997 til 2001. Hun har også vært danser og dansefotograf for flere dansekompanier i New York. Som fotograf og billedkunstner formidler hun særlig bevegelse og dans. Med bakgrunn fra flere kunstarter danner kropp, rom, bevegelse og foto en naturlig enhet i hennes kunst.  
Kristin Linder har deltatt på rekke kunstutstillinger og festivaler i USA og Europa.
Nyceryx

Utseende

Middelsstore (vingespenn 40-75 millimeter), kraftige svermere. Forvingen er litt sigdformet, med mer eller mindre tannet til fliket ytterkant. Den er vanligvis mørk brungrå, med fine sjatteringer av svart, hvitt og rosa, av og til har hele vingen et rosa skjær. Bakvingen er gulaktig eller rosa med svarte tegninger. På bakkroppsspissen ("halen") har disse svermerne ofte en påfallende hårkvast.

Utbredelse

Slekten er utbredt i Mellom- og Sør-Amerika.
5S

De fem s-ene står for

Fase 1 – Seiri (整理) Sortere: Gjennomgå alt verktøy, materiell, utstyr, mm. på arbeidsplassen og beholde kun det nødvendigste. Alt annet kastes eller lagres et annet sted.
Fase 2 – Seiton (整頓) Systematisere: Fokuserer på effektivitet ved å organisere verktøy, materiell og utstyr på en slik måte at arbeidsflyten blir mest mulig effektiv ved å ha alt utstyr på riktig plass der det trengs.
Fase 3 – Seisō (清掃) Skinne: Systematisk rydding slik at alt utstyr blir satt tilbake på sin opprinnelige plass etter bruk. Dette skal være en del av de daglige rutinene og ikke basert på skippertak med rydding når det er blitt rotete.
Fase 4 – Seiketsu (清潔) Standardisere: Standardisere arbeidsoppgaver og rutiner slik at enhver vet eksakt hva eget ansvarsområde er.
Fase 5 – Shitsuke (躾) Sikre: Vedlikeholde og forbedre standarder og rutiner. Straks de foregående 4S-er er innført, blir de den normale arbeidsformen. Det skal sikres at fokus beholdes og at en ikke sklir tilbake til gamle arbeidsformer.
NM i mangekamp 1931

NM i mangekamp 1931 var en del av NM i friidrett 1931.
Det ble konkurrert i femkamp og tikamp for menn. 
Mesterskapet i femkamp ble arrangert i Porsgrunn 5. juli.
Mesterskapet i tikamp ble arrangert på Voss 25.-26. juli.
Liang Shuming

Liv og virke

I 1917 ble han invitert av Cai Yuanpei til å forelese ved det filosofiske fakultet ved Pekinguniversitetet, der han publiserte en bok som bygget på hans forelesninger om konfucianismen og hvordan den burde tilpasses til den moderne tid. Utover konfucianismen var Liang også påvirket av Henri Bergson og den buddistiske Yogacara-filosofien.
Liang anså at den vestlige sivilisasjon var dømt til å mislykkes og var derfor ikke tilhenger av at Kina skulle ukritisk etterape vestlige institusjoner. Han mente at Kina ikke hadde forutsetningene for å gjennomføre de reformer som var nødvendige for å endre landet fra oven, og gikk derfor inn for  sosialistiske reformer på grasrotsnivå. Han deltok derfor i det landlige gjenoppbyggelsesinstitutt i Shandong på 1930-tallet og bidro til å grunnlegge Kinas demokratiske forbund i 1939.
Liang ble kjent for sin skarpe kritikk av marxismens klasselære og mente at det kinesiske samfunn ikke lot seg klassifisere etter vestlige klassebegrep. Ifølge Liang kunne for eksempel en klan ha både fattige og rike medlemmer og den klassekamp som maoistene gikk inn for ville derfor føre til at nære slektinger ble spilt ut mot hverandre, noe som stred mot konfucianske normer og kinesisk kultur.
Etter den andre sino-japanske krig forsøkte han å megle mellom Guomindang og Kinas kommunistiske parti. Han forble i Kina etter Folkerepublikkens opprettelse i 1949 og var på 1950-tallet representant i Det kinesiske folks politisk rådgivende konferanse. Han ble utsatt for forfølgelser i flere ideologiske kampanjer og kritisert offentlig av Mao Zedong, men nektet å gi etter for disse prøvelsene.
Hans grav i fylket Zouping i provinsen Shandong er oppført på Folkerepublikken Kinas liste over kulturminner.
Sergio García

Ryder Cup

1999, 2002, 2004, 2006, 2008, 2012, 2014, 2016, 2018
Pachydema

Utseende

Middelsstore (gjerne 10–15 millimeter), avlange, rødlige eller brunlige oldenborrer. Oversiden er fint hårete og ikke særlig blank.

Utbredelse

Slekten mangler i Europa, men det er funnet 17 arter på Kanariøyene. Ellers er det mange arter i Nord-Afrika, østover til Sinai-halvøya.